อ๋อจูเนียร์
กลายเป็นคุณพ่อมือใหม่ป้ายแดงไปซะแว้ว
24 ก.ค. 2555

กลายเป็นคุณพ่อมือใหม่ป้ายแดงไปซะแว้ว 
ช่วงนี้ถ้าใครเห็น “เสี่ยอ๋อ-กฤษฎา ล่ำซำ” รองกรรมการผู้จัดการค่ายสีเขียวกสิกรไทย หน้าบานอารมณ์ดีเป็นพิเศษ ไม่มีอะไรหรอกจ้า แค่เห่อลูก ชายคนแรกจากศรีภรรยา สุดที่เลิฟ “พอลลีน เต็ง”
ขนาดวันแถลงข่าวเซ็นสัญญากับลูกค้า ยังได้รับตะกร้าเด็กอ่อนสีฟ้าหน้าเวที ทำเอาเจ้าตัวถึงกับยิ้มแก้มปริ ลูกค้าช่างรู้ใจจริง 
พอแถลงข่าวเสร็จ คุณพ่อใหม่หมาดก็มีภารกิจสำคัญ คือบึ่งไปรับภรรยาสาวกับ “อ๋อจูเนียร์” ออกจากโรงพยาบาล 
จนทุกคนต้องเปิดทางให้คุณพ่ออ๋อกลับไปทำหน้าที่พ่อบ้านที่ดี ...อิอิ
พอถามไถ่ว่า ลูกชายหนักกี่กิโล อ้วนหรือเปล่า?
เจ้าตัวก็อารมณ์ดีตอบว่าแม่หรือลูกที่อ้วน?
พร้อมทั้งหัวเราะร่วนอย่างคนอารมณ์ดี ก่อนเฉลยว่า อ๋อจูเนียร์น้ำหนัก 3 กิโลกรัม แข็งแรงทีเดียว
ก่อนเจ้าตัวจะย้ำว่า ยังไงก็อยากมีลูก 2 คน ขออีกคนเป็นลูกสาวแล้วจะปิดอู่ทันที
เอ้า... บึ้ดจ้ำบึ้ด จ้ำบึ้ด จ้ำบึ้ด 
เสี่ยอ๋อสู้ๆ